Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Ezenkívül a helyi önkormányzatokról szóló 1990. évi LXV. törvény az önkormányzatok feladatává teszi az
Paragraph Index: 1261

Ezenkívül a helyi önkormányzatokról szóló 1990. évi LXV. törvény az önkormányzatok feladatává teszi az egészségügyi alap-, illetve szakellátásról való gondoskodást. Mindazon egészségügyi szolgáltatás nyújtása, amelyet – részben vagy egészben – az államháztartás valamely alrendszere terhére finanszíroznak, jogszabályban meghatározott közfeladat ellátása. Azok az egészségügyi szolgáltatók pedig, amelyek az említett törvényekben meghatározott szerzõdés(ek) alapján egészségügyi szolgáltatást nyújtanak – szervezeti formájuktól függetlenül – közfeladatot ellátó szervnek minõsülnek, e tevékenységre vonatkozó adataik pedig közérdekû adatok. 2006/162/II. szám Mindezen szabályok alapján lehet csak azt mondani, hogy a kórházak (illetve más egészségügyi intézmény) túlnyomó többsége közfeladatot ellátó szerv. Az olyan egészségügyi szolgáltatások nyújtása, amelyeket még részben sem az államháztartás terhére finanszíroznak (tipikusan azért, mert az egészségügyi szolgáltató nem rendelkezik finanszírozási szerzõdéssel az adott egészségügyi szolgáltatásra, vagy eleve magát az adott szolgáltatást nem finanszírozza az államháztartás valamely alrendszere), nem minõsül jogszabályban meghatározott közfeladatnak, így az ezzel kapcsolatos adatok kívül esnek az Avtv. szabályain.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes